Jean-Baptiste Fresez
De Jean-Baptiste Fresez, gebuer den 9. Juli 1800 zu Lonkech a Frankräich a gestuerwen den 31. Mäerz 1867 an der Stad Lëtzebuerg, war e lëtzebuergesche Moler an Zeecheprofesser. Zwéi vu senge Schüler, déi spéider bekannt goufen, waren de Jacques Sturm an de Pierre Brandebourg.

Liewen
Hien huet op der "Académie des Beaux Arts" zu Bréissel studéiert a Studiereesen op Paräis, Bréissel an aner europäesch Stied gemaach. 1802 ass hie mat sengen Elteren op Lëtzebuerg wunne komm. Säi Papp huet op der Faiencerie op Siwebueren geschafft. Am Juli 1848 krut hien d'lëtzebuergesch Nationalitéit duerch Naturalisatioun.

Wierk (Auswiel)
Vum Fresez si Portraiten a Landschaften am Nationalmusée fir Geschicht a Konscht zu Lëtzebuerg ze gesinn.

 1828 Vues de la Ville de Luxembourg
 1857 Album pittoresque du Grand-Duché de Luxembourg, Edition: Vic Hoffmann, 1932 nei erausgi bei Linden an Hansen, 1968 bei Kutter a 1990 bei Messageries du Livre;
 D'Faiencerie vu Siwebueren huet eng Serie vun Telleren erausgi mat lëtzebuergesche Buergen.

Illustratiounen

Unerkennung
 Als Unerkennung huet d'Lëtzebuerger Post 1952 e Käppchen zu Éiere vum Jean-Baptiste Fresez erausbruecht.
 Nom Fresez ass eng och Strooss um Lampertsbierg benannt; se verleeft vun der avenue Pasteur bis bei d'avenue Victor Hugo, op der Héicht vum Square André.

Literatur 

 Blanc, P.:J.-B Fresez, portraitiste, Annuaire de la Société des amis des musées,1928
 Noppeney, M.: Fresez, paysagiste et son époque, Linden & Hansen, 1932
 Mersch, J.: Vues anciennes 1598-1825, Edions P. Bruck, Luxembourg, 1977
 Namur, A.: Notices sur feu J.-B. Fresez,Imprimerie V. Buck, 1867

Um Spaweck 

 Nowara, Malgorzata, 2011. Jean-Baptiste Fresez (1800-1867), un artiste luxembourgeois du XIXe siècle in Empreintes – Annuaire du Musée national d'histoire et d'art 4/2011 (Ss. 96-103)

 Säit vun der Galerie Kutter mat Biller vum J.-B. Fresez (archivéiert Säit)

Lëtzebuergesch Moler
Gebuer 1800
Gestuerwen 1867
Lëtzebuergesch Fräimaurer
Chevalier de l'ordre de la couronne de chêne